《次韵周敏卿秋兴三首 其二》
宋代·喻良能

团团岩中桂，移根篱舍间。秋风一披拂，袅袅天香寒。

对此径须饮，把酒酬西山。浩歌何穷已，宁必素与蛮。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。